title: Komisijas Īstenošanas regula (ES) 2020/1177 (2020. gada 7. augusts), ar ko Īstenošanas regulu (ES) 2020/469 groza, lai Covid-19 pandēmijas kontekstā atliktu dažu pasākumu piemērošanas datumu (Dokuments attiecas uz EEZ)

text:
                  10.8.2020

                  LV

                  Eiropas Savienības Oficiālais Vēstnesis

                  L 259/12

         KOMISIJAS ĪSTENOŠANAS REGULA (ES) 2020/1177
         (2020. gada 7. augusts),
         ar ko Īstenošanas regulu (ES) 2020/469 groza, lai Covid-19 pandēmijas kontekstā atliktu dažu pasākumu piemērošanas datumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2018/1139 (2018. gada 4. jūlijs) par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (1), un jo īpaši tās 36. panta 1. punkta c) un g) apakšpunktu, 43. panta 1. punkta a) un f) apakšpunktu un 44. panta 1. punktu,
         tā kā:

                     (1)

                     Pasākumi, kas ieviesti Covid-19 pandēmijas ierobežošanai, ir ievērojami ietekmējuši dalībvalstu un aviācijas nozares spēju sagatavoties vairāku aviācijas drošības jomā nesen pieņemtu īstenošanas regulu piemērošanai.

                     (2)

                     Pārvietošanās ierobežojumi un ar darba apstākļiem un darbinieku pieejamību saistītās izmaiņas, kā arī papildu darba slodze, kas visām ieinteresētajām personām vajadzīga, lai pārvaldītu ievērojamās negatīvās Covid-19 pandēmijas sekas, ir negatīvi ietekmējuši sagatavošanos minēto īstenošanas regulu piemērošanai.

                     (3)

                     Komisijas Īstenošanas regula (ES) 2020/469 (2) būs daļēji piemērojama no 2020. gada 5. novembra. Covid-19 uzliesmojuma izraisītajam kompetento iestāžu un ekspluatantu resursu trūkumam ir bijusi negatīva ietekme uz to vienoto paziņošanas prasību un ar SNOWTAM un METAR formātu saistīto prasību pielāgošanu, kuras ir saskaņā ar Starptautiskās Civilās aviācijas organizācijas (ICAO) standartiem un ieteicamo praksi un kuras tika ieviestas ar minēto īstenošanas regulu, un tāpēc tā būtu jāatliek, lai kompetentās iestādes un ieinteresētās personas varētu sagatavoties to īstenošanai.

                     (4)

                     Eiropas Savienības Aviācijas drošības aģentūra Komisijai ir apstiprinājusi, ka 3. apsvērumā minēto noteikumu piemērošanas atlikšana ir iespējama, neradot nelabvēlīgu ietekmi uz aviācijas drošību, jo atlikšana tiks veikta uz ļoti ierobežotu periodu un jauno pasākumu mērķis ir atjaunināt jau piemērojamus noteikumus atbilstoši spēkā esošiem ICAO standartiem un ieteicamai praksei.

                     (5)

                     Lai Covid-19 pandēmijas laikā nekavējoties palīdzētu valstu iestādēm un visām ieinteresētajām personām un lai tās varētu pielāgot savus plānus un sagatavoties attiecīgo noteikumu piemērošanas atlikšanai, šai regulai būtu jāstājas spēkā nākamajā dienā pēc publicēšanas Eiropas Savienības Oficiālajā Vēstnesī.

                     (6)

                     Šajā regulā paredzētie pasākumi ir saskaņā ar atzinumu, ko sniegusi ar Regulas (ES) 2018/1139 127. pantu izveidotā komiteja,

               IR PIEŅĒMUSI ŠO REGULU.

            1. pants
            Īstenošanas regulas (ES) 2020/469 5. pantu aizstāj ar šādu:

                  “5. pants

                  Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
                  To piemēro no 2022. gada 27. janvāra.
                  Turpmāk minētos noteikumus piemēro no 2021. gada 12. augusta:

                              a)

                              I pielikuma 10. punkta b) apakšpunkts;

                              b)

                              III pielikuma 6. punkts: 3. papildinājums (SNOWTAM FORMĀTS).

                        III pielikuma 5. punktu piemēro no 2020. gada 5. novembra, izņemot 5. punkta v) apakšpunktu: 1. papildinājums (METAR veidne), ko piemēro no 2021. gada 12. augusta.”

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 7. augustā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 212, 22.8.2018., 1. lpp.

            (2)  Komisijas Īstenošanas regula (ES) 2020/469 (2020. gada 14. februāris), ar ko attiecībā uz prasībām par gaisa satiksmes pārvaldības/aeronavigācijas pakalpojumiem, gaisa telpas struktūru plānojumu un datu kvalitāti, skrejceļu drošumu groza Regulu (ES) Nr. 923/2012, Regulu (ES) Nr. 139/2014 un Regulu (ES) 2017/373 un ar ko atceļ Regulu (EK) Nr. 73/2010 (OV L 104, 3.4.2020., 1. lpp.).